**Likumprojekta** “**Grozījumi Azartspēļu un izložu likumā”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Ar Ministru kabineta 2010.gada 26.augusta rīkojumu Nr.513 “Par pasākumu plānu ēnu ekonomikas apkarošanai un godīgas konkurences nodrošināšanai 2010.–2013.gadam” (prot. Nr.41 79.§) apstiprinātā pasākumu plāna ēnu ekonomikas apkarošanai un godīgas konkurences nodrošināšanai 2010.–2013.gadam 46.punkts, Ministru kabineta 2012.gada 30.oktobra rīkojuma Nr.518 “Par koncepciju “Par azartspēļu automātu saslēgšanu vienotā tīklā”” (prot. Nr.60 26.§) 2.1.apakšpunkts.
2. Ekonomiskās sadarbības un attīstības organizācijas (turpmāk arī – OECD) Investīciju komitejas ziņojums par Latvijas izvērtējumu OECD Investīciju komitejā(*Accession Examination Of Latvia Under The OECD Investment Instruments*).
3. Ministru kabineta 2015.gada 17.marta sēdes (prot. Nr.15 8.§) 4.1.apakšpunkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | *1) Azartspēļu un izložu likuma 24.pants, 82.panta otrās daļas 6.punkts, pārejas noteikumu 17.punkts*Ministru kabineta apstiprinātajā pasākumu plānā ēnu ekonomikas apkarošanai un godīgas konkurences nodrošināšanai 2010.-2013.gadam (Ministru kabineta 2010.gada 26.augusta rīkojums Nr.513) tika iekļauti vairāki pasākumi ēnu ekonomikas apkarošanai izložu un azartspēļu jomā. Viens no minētajiem pasākumiem bija izveidot sistēmu, kas pilnveidotu azartspēļu automātu darbības uzraudzību un ieņēmumu plūsmas pārskatāmību. Finanšu ministrija izstrādāja koncepciju “Par azartspēļu automātu saslēgšanu vienotā tīklā”. Lai operatīvi sekotu līdzi azartspēļu automātu tehniskajai un programmnodrošinājuma atbilstībai, kā arī skaitītāju rādījumiem, faktiskajai naudas plūsmai un azartspēļu organizētāja ieņēmumiem, minētajā koncepcijā tika ietverts risinājums, kas paredz izveidot vienotu azartspēļu automātu kontroles un uzraudzības sistēmu. Tās galvenais princips ir tāds, ka visi Latvijā ekspluatētie azartspēļu automāti tiks saslēgti vienotā tīklā un centrālās datu bāzes turētājs ir Izložu un azartspēļu uzraudzības inspekcija. Pēc līdzīgiem principiem azartspēļu automātu darbības uzraudzība un kontrole notiek vairākās Eiropas valstīs – Slovēnijā, Beļģijā, Norvēģijā, Maltā, Itālijā un Igaunijā.Ministru kabinets atbalstīja minētajā koncepcijā ietverto risinājumu, kas paredz uzsākt vienotās azartspēļu automātu kontroles un uzraudzības sistēmas ieviešanu (Ministru kabineta 2012.gada 30.oktobra rīkojums Nr.518). Šīs sistēmas ieviešana ļautu sasniegt iepriekš minēto mērķi par azartspēļu automātu darbības uzraudzību un ieņēmumu plūsmas pārskatāmības pilnveidošanu, kā arī pastiprinātu spēlētāju interešu aizsardzību un spēles drošumu un ar šo komercdarbības veidu (azartspēļu organizēšanu) saistīto risku mazināšanu (noziedzīgi iegūto līdzekļu legalizāciju, izvairīšanos no nodokļu maksāšanas un citas nelikumīgas darbības). Likumprojekts “Grozījumi Azartspēļu un izložu likumā” (turpmāk – likumprojekts) paredz, ka ar 2019.gada 1.janvāri drīkstēs ekspluatēt tikai tādus azartspēļu automātus, kuri būs saslēgti tīklā – Vienotās azartspēļu automātu kontroles un uzraudzības sistēmā –, nodrošinot tiešsaistes datu apmaiņu ar Izložu un azartspēļu uzraudzības inspekciju. Likumprojekts paredz papildināt Azartspēļu un izložu likumu ar jaunu uzdevumu Izložu un azartspēļu uzraudzības inspekcijai, proti, tai no 2019.gada 1.janvāra būs jānodrošina Vienotās azartspēļu automātu kontroles un uzraudzības sistēmas darbība, pielietojot tiešsaistes datu apmaiņu ar azartspēļu organizētājiem.Likumprojekts paredz iekļaut Azartspēļu un izložu likumā pilnvarojumu jaunu Ministru kabineta noteikumu izstrādei. Ministru kabinetam paredzēts noteikt Vienotās azartspēļu automātu kontroles un uzraudzības sistēmas ieviešanas un uzturēšanas kārtību, prasības attiecībā uz azartspēļu automātu pieslēgšanu Vienotajai azartspēļu automātu kontroles un uzraudzības sistēmai, kā arī minētajā sistēmā iekļaujamos datus un datu apmaiņas kārtību. Likumprojekts paredz arī papildināt Azartspēļu un izložu likuma pārejas noteikumus ar 17.punktu un atbilstoši tam Vienotā azartspēļu automātu kontroles un uzraudzības sistēma sāks darboties no 2019.gada 1.janvāra.*2) Azartspēļu un izložu likuma 8.panta 2.punkts, 9.panta pirmā daļa*Lai saņemtu azartspēļu organizēšanas licenci, atbilstoši pašreiz spēkā esošā Azartspēļu un izložu likuma 8.panta 2.punktā noteiktajam azartspēļu organizētājam ir jāatbilst kritērijam, ka ārvalstu dalībnieku vai akcionāru daļa kapitālsabiedrības pamatkapitālā nepārsniedz 49 procentus. Pašreiz šī prasība neattiecas uz Eiropas Savienības dalībvalstu ieguldītājiem, kā arī uz gadījumiem, kad ārvalstu ieguldījumiem atšķirīgus noteikumus paredz Saeimas apstiprinātie starptautiskie līgumi.Pašreiz spēkā esošā Azartspēļu un izložu likuma 9.panta pirmajā daļā ir ietvertas prasības azartspēļu organizētāja padomes un valdes locekļiem. Minētajā tiesību normā noteikts, ka ne mazāk kā pusei no azartspēļu organizētāja padomes un valdes locekļiem ir jābūt iekšzemes nodokļu maksātājiem (rezidentiem).Lai novērstu Ekonomiskās sadarbības un attīstības organizācijas dalībvalstu rezidentu diskrimināciju, ir nepieciešams pašreiz spēkā esošā Azartspēļu un izložu likuma normas par ierobežojumiem azartspēļu organizētājiem un to padomes un valdes locekļiem paplašināt un attiecībā uz Ekonomiskās sadarbības un attīstības organizācijas dalībvalstu rezidentiem noteikt analoģiskas tiesības kā Eiropas Savienības dalībvalstu rezidentiem. *3) Azartspēļu un izložu likuma 84.pants*Lai saskaņotu Azartspēļu un izložu likumu ar likumprojekta “Gada pārskatu un konsolidēto gada pārskatu likums” normām, likumprojektā ir nepieciešams paredzēt grozījumus Azartspēļu un izložu likuma 84.pantā un šajā pantā lietotās atsauces precizēt, atsaucoties uz Gada pārskatu un konsolidēto gada pārskatu likumu. Ņemot vērā, ka likumprojekta “Gada pārskatu un konsolidēto gada pārskatu likums” pārejas noteikumu 3.punktā noteikts, ka Gada pārskatu un konsolidēto gada pārskatu likuma noteikumus piemēro gada pārskatiem un konsolidētajiem gada pārskatiem, sākot ar 2016*.*pārskata gadu (pārskata gadu, kurš sākas 2016.gada 1.janvārī vai 2016.gada laikā), likumprojektā paredzēts, ka grozījumi Azartspēļu un izložu likuma 84.pantā stāsies spēkā 2016.gada 1.janvārī. |
| 3. | Projekta izstrādē iesaistītās institūcijas | Izložu un azartspēļu uzraudzības inspekcija.  |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kapitālsabiedrības, kas organizē azartspēles vai izlozes, azartspēļu spēlētāji. Pašlaik Latvijā azartspēles organizē 15 azartspēļu organizētāji un izlozes organizē VAS “Latvijas Loto”. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā iekļautās Vienotās azartspēļu automātu kontroles un uzraudzības sistēmas ieviešanas un uzturēšanas izmaksas Izložu un azartspēļu uzraudzības inspekcijai tiks finansētas no valsts budžeta. Azartspēļu organizētāji savu azartspēļu automātu pieslēgšanu Vienotajai azartspēļu kontroles un uzraudzības sistēmai veiks par saviem finanšu līdzekļiem. Par fiskālo izmaksu izvērtējumu ir ticis diskutēts ar Latvijas Spēļu biznesa asociāciju un tas ir atspoguļots koncepcijā “Par azartspēļu automātu saslēgšanu vienotā tīklā”. Ar likumprojektu tiks nodrošinātas iespējas, lai pastiprinātu azartspēļu spēlētāju interešu aizsardzību un spēles drošumu, pilnveidotu azartspēļu automātu darbības uzraudzību un ieņēmumu plūsmas pārskatāmību un nodrošinātu ar azartspēļu jomu saistīto risku mazināšanu – noziedzīgi iegūto līdzekļu legalizāciju, izvairīšanos no nodokļu maksāšanas un citas nelikumīgas darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |   | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **0** | **0**  | **0** | **20 281** |
| 2.1. valsts pamatbudžets |  |  |  | **0**  | **20 281** |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | **0** | **0** | **0** | **0** | **-20 281** |
| 3.1. valsts pamatbudžets |  |  |  | **0** | **-20 281** |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | **0** | **0** | **0** | **0** |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saistībā ar Vienotās azartspēļu automātu kontroles un uzraudzības sistēmas ieviešanu 2016. un 2017.gadā nebūs izmaiņas Izložu un azartspēļu uzraudzības inspekcijas budžeta izdevumos. 2018.gadā Izložu un azartspēļu uzraudzības inspekcijai saistībā ar Vienotās azartspēļu automātu kontroles un uzraudzības sistēmas ieviešanu papildus nepieciešams vienreizējs finansējums kapitālajām iegādēm 20 281 *euro* apmērā:* 16 780 *euro* – fiziskie serveri (2 gab.);
* 1 684 *euro* – operētājsistēmas Windows server licences (2 gab.);
* 1 272 *euro* – nepārtrauktas barošanas bloki (UPS) serveriem (2 gab.);
* 545 *euro* – tīkla menedžmenta nodrošinājums (UPS vadība) (2 gab.).

 No 2019.gada un turpmāk katru gadu nepieciešams 4 840 *euro* serveru uzturēšanas izmaksām (t.sk. serveru un programmatūras administrēšanai un uzlabošanai).2018.gadā papildus nepieciešamais vienreizējais finansējums kapitālajām iegādēm un no 2019.gada un turpmāk katru gadu nepieciešamais finansējums serveru uzturēšanas izmaksām ir noteikts provizoriski un var mainīties atkarībā no ekonomiskās situācijas Latvijā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Jautājums par papildu valsts budžeta līdzekļu piešķiršanu 2018.gadam un turpmākajiem gadiem Izložu un azartspēļu uzraudzības inspekcijai likumprojektā paredzētā jaunā uzdevuma īstenošanai skatāms Ministru kabinetā kopā ar visu ministriju un citu centrālo valsts iestāžu jauno politikas iniciatīvu pieprasījumiem likumprojekta “Par valsts budžeta 2018.gadam” un  likumprojekta “Par vidēja termiņa budžeta ietvaru 2018., 2019. un 2020.gadam” sagatavošanas procesā, ievērojot valsts budžeta finansiālās iespējas. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts paredz deleģējumu Ministru kabinetam noteikt:Vienotās azartspēļu automātu kontroles un uzraudzības sistēmas ieviešanas un uzturēšanas kārtību, prasības attiecībā uz azartspēļu automātu pieslēgšanu Vienotajai azartspēļu automātu kontroles un uzraudzības sistēmai, kā arī minētajā sistēmā iekļaujamos datus un datu apmaiņas kārtību. Ministru kabineta noteikumi tiks izdoti pēc likumprojekta stāšanās spēkā – līdz 2017.gada 1.janvārim, jo tiem nepieciešams Eiropas Komisijas saskaņojums. Finanšu ministrija sadarbībā ar Izložu un azartspēļu uzraudzības inspekciju izstrādās Ministru kabineta noteikumu projektu.Ministru kabineta 2012.gada 30.oktobra rīkojuma Nr.518 “Par koncepciju “Par azartspēļu automātu saslēgšanu vienotā tīklā”” 2.5.apakšpunktā ietvertās prasības attiecībā uz azartspēļu automātu pieslēgšanu Vienotajai azartspēļu automātu kontroles un uzraudzības sistēmai tiks iekļautas jaunajos Ministru kabineta noteikumos.Saistībā ar likumprojektā ietverto regulējumu attiecībā uz Vienotās azartspēļu automātu kontroles un uzraudzības sistēmas ieviešanu un īstenojot Ministru kabineta 2012.gada 30.oktobra rīkojuma Nr.518 “Par koncepciju “Par azartspēļu automātu saslēgšanu vienotā tīklā”” 2.3. un 2.4. apakšpunktā ietvertās prasības, likumprojektā deleģējums Ministru kabinetam netiks mainīts, bet esošā deleģējuma ietvaros tiks izdarīti grozījumi šādos Ministru kabineta noteikumos:**–** Ministru kabineta 2006.gada 19.decembra noteikumos Nr.1043 “Azartspēļu un izložu organizācijas vienotā grāmatvedības uzskaites kārtība”, nosakot prasības inkasācijas procesā lietotajiem skaitītājiem un izmaiņām azartspēļu automātu ieņēmumu un izdevumu uzskaitē;* Ministru kabineta 2006.gada 27.jūnija noteikumos Nr.512 “Azartspēļu un izložu organizēšanas un uzturēšanas uzraudzības un kontroles kārtība”, nosakot prasības kazino un spēļu zāles pārbaudes kārtībai un metodēm;
* Ministru kabineta 2007.gada 20.novembra noteikumos Nr.786 “Azartspēļu automāta, iekārtas un azartspēļu automāta spēles programmas atbilstības sertifikātā iekļaujamā informācija”, izslēdzot neatbilstošas tehniskās prasības.
 |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Ekonomiskās sadarbības un attīstības organizācijas Investīciju komitejas ziņojumā par Latvijas izvērtējumu OECD Investīciju komitejā(*Accession Examination Of Latvia Under The OECD Investment Instruments*) norādīts uz nepieciešamību attiecībā uz ieguldījumu īpatsvara ierobežojumiem azartspēļu organizētāja pamatkapitālā OECD dalībvalstu rezidentiem noteikt analoģiskas tiesības kā Eiropas Savienības dalībvalstu rezidentiem. Ekonomiskās sadarbības un attīstības organizācijas Investīciju komitejas 2014.gada 3.decembra sēdē komiteja tika informēta par to, ka Latvijas Republika gatava veikt izmaiņas Azartspēļu un izložu likumā, novēršot diskriminējošu ierobežojumu un nosakot, ka 49 % ieguldījumu īpatsvara ierobežojums pamatkapitālā neattieksies ne tikai uz Eiropas Savienības un Eiropas Ekonomikas zonas rezidentiem, bet arī uz Ekonomiskās sadarbības un attīstības organizācijas dalībvalstu rezidentiem. Komiteja tika informēta, ka minētā likuma grozījumus plānots pieņemt Saeimā līdz 2015.gada decembrim. Līdz ar to likumprojektā paredzēts, ka grozījumi Azartspēļu un izložu likumā, kas novērš OECD dalībvalstu rezidentu diskrimināciju, stāsies spēkā 2016.gada 1.janvārī.  |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanai likumprojekts publicēts Finanšu ministrijas mājaslapā internetā sadaļā Sabiedrības līdzdalība.  |
| 2. | Sabiedrības līdzdalība projekta izstrādē | Likumprojekts tiks nosūtīts saskaņošanai Latvijas Darba devēju konfederācijai, Latvijas Spēļu biznesa asociācijai, VAS “Latvijas Loto”. |
| 3. | Sabiedrības līdzdalības rezultāti | Likumprojekta saskaņošanas procesā tiks izvērtēti Latvijas Darba devēju konfederācijas, Latvijas Spēļu biznesa asociācijas, VAS “Latvijas Loto” priekšlikumi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izložu un azartspēļu uzraudzības inspekcija. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiks paplašinātas Izložu un azartspēļu uzraudzības inspekcijas funkcijas.Nav nepieciešams veidot jaunas institūcijas.Nav nepieciešama esošu institūciju likvidācija vai reorganizācija. |
| 3. | Cita informācija | Nav. |

Finanšu ministrs J.Reirs

19.08.2015 11:43

1936

Finanšu ministrijas

Tiešo nodokļu departamenta

Īpašuma un iedzīvotāju ienākuma

nodokļu nodaļas vecākā referente

Avotiņa, 67095515

inga.avotina@fm.gov.lv